**Scrisoare de informare pentru părinții care au copii la o creșă unde a fost diagnosticată rujeola**

Stimate părinte/îngrijitor,

Primiți această scrisoare pentru că la [creșa] copilului dumneavoastră a fost diagnosticată rujeola.

**Ce este rujeola?**

Rujeola este o boală punctiformă contagioasă, cauzată de un virus. Boala debutează cu febră, apatie, răceală (nazală) și tuse. După 3 până la 7 zile, apar pete roșii pe piele. Mai întâi în spatele urechilor, apoi pe tot corpul Copiii cu rujeolă fac uneori și infecție la ureche sau pneumonie.

**Contagiozitate**

Virusul se găsește în nasul și gâtul unei persoane cu rujeolă. Atunci când o persoană bolnavă de rujeolă tușește sau strănută, mici particule care conțin virusul sunt eliberate în aer. Alte persoane pot inhala aceste particule și astfel pot contacta și ele rujeola. Virusul rujeolei este foarte contagios. O persoană cu rujeolă este contagioasă cu patru zile înainte de apariția petelor și până la patru zile după apariția lor. Timpul dintre momentul infectării și cel al îmbolnăvirii este de 7 până la 14 zile. De obicei în jur de 10 zile.

**Vaccinare**

Vaccinul BMR (oreion, rujeolă și rubeolă) protejează împotriva rujeolei. Copiii pot primi acest vaccin la vârsta de 14 luni și la 9 ani.

Mai multe informații despre rujeolă: https://www.rivm.nl/mazelen.

**Ce puteți face?**

**Copilul dumneavoastră a fost vaccinat împotriva rujeolei**

Dacă copilul dumneavoastră a fost vaccinat conform Programului Național de Vaccinare, șansele ca el să facă rujeolă sunt foarte mici. Nu trebuie să luați nicio măsură.

**Copilul dumneavoastră nu a fost vaccinat împotriva rujeolei**

Dacă copilul dumneavoastră nu a fost vaccinat cu BMR și nu a avut niciodată rujeolă, el sau ea nu este protejat împotriva rujeolei. Vaccinarea oferă cea mai bună protecție. În cazul în care copilul dvs. a depășit vârsta de 14 luni, îl puteți vaccina în continuare prin DSP:

**Ce trebuie să fac dacă nu vreau sau nu pot să-mi vaccinez copilul?**

Dacă nu doriți ca copilul dumneavoastră să fie vaccinat cu BMR, sau dacă nu poate fi vaccinat (încă), îl puteți ține acasă . În acest fel, copilul dumneavoastră are mai puține șanse să facă rujeolă.

Potrivit Programului Național de Vaccinare, copii mai mici de 14 luni nu vor fi încă vaccinați împotriva rujeolei. Bebelușii prezintă un risc mai mare de a se îmbolnăvi grav cu rujeola. Dacă bebelușul dvs. a fost în contact cu cineva care are rujeolă, DSP vă va contacta. Dacă este necesar, se pot administra anticorpi. Acești anticorpi protejează temporar împotriva rujeolei. DSP va discuta cu dumneavoastră despre acest lucru.

**Cine este eligibil pentru vaccinarea BMR?**

Copilul dumneavoastră este eligibil pentru vaccinarea cu vaccinul BMR dacă:

* Are vârsta peste 14 luni
* Este nevaccinat anterior cu vaccinul BMR
* Nu a avut încă rujeolă
* Nu are încă simptome de rujeolă.

De asemenea, puteți vaccina și frații și surorile care îndeplinesc această cerință.

**Ce trebuie să fac, dacă cred că copilul meu are rujeolă?**

Dacă copilul dumneavoastră prezintă simptome compatibile cu rujeola, țineți-l acasă. Stați departe de bebeluși, femei însărcinate și persoane cu sistemul imunitar grav compromis.

Sunați-vă medicul de familie înainte de a merge la cabinetul de medicină de familie. Într-un cabinet de medicină generală (aglomerat), virusul se poate răspândi cu ușurință. Când sunați, medicul de familie sau asistentul medical vă va spune ce puteți face. Copilul dumneavoastră este grav bolnav? Sunați la linia de urgență a cabinetului de medicină de familie. De asemenea, contactați grădinița copilului dumneavoastră.

**Cum pot face o programare pentru vaccinare?**

Doriți să faceți o programare pentru vaccinarea copilului (copiilor) dumneavoastră?

[...]

**Aveți întrebări despre rujeolă?**

Informații generale găsiți pe: https://www.rivm.nl/mazelen

Numărul de telefon DSP: [..]

Sperăm că prin această scrisoare v-am oferit informații suficiente.

Cu stimă,

**Echipa de control al bolilor infecțioase**DSP [....]